[image: ]

PRIENŲ RAJONO SAVIVALDYBĖS 
TARYBOS NARIAI
 Laisvės a. 12, LT-59126 Prienai, 
   tel. 8 616 83577, el. p. vytautas.jonelis@gmail.com
tel. 8 687 26638, el. p. audrius.narvydas@gmail.com
_________________________________________________________________________________________________



tel.(8 687) 26638, el. p. audrius.narvydas@gmail.com





Prienų rajono savivaldybės tarybai		

SPRENDIMO „DĖL PRIENŲ RAJONO SAVIVALDYBĖS BIUDŽETINIŲ IR VIEŠŲJŲ ĮSTAIGŲ MOKYTOJŲ, ŠVIETIMO PAGALBOS SPECIALISTŲ, GYDYTOJŲ IR SLAUGYTOJŲ, KULTŪROS IR MENO, SOCIALINIŲ DARBUOTOJŲ VAŽIAVIMO (KELIONĖS) Į DARBĄ IR ATGAL IŠLAIDŲ KOMPENSAVIMO BEI ŠIŲ IŠLAIDŲ KOMPENSAVIMO TVARKOS APRAŠO PATVIRTINIMO“ PROJEKTO
AIŠKINAMASIS RAŠTAS
2019-12-30  Nr. PAR-352

LR vietos savivaldos įstatymo 16 straipsnio 2 dalies 38 punktas numato, jog papildomos socialinės paramos, socialinių kompensacijų skyrimo iš savivaldybės biudžeto tvarkos nustatymas yra išimtinė savivaldybės tarybos kompetencija. LR švietimo įstatymo 69 straipsnio 5 dalyje reglamentuota, jog ,,<...> savivaldybės mokyklos savininko teises ir pareigas įgyvendinanti institucija (dalyvių susirinkimas) iš savivaldybės biudžeto ar kitų lėšų savo nustatyta tvarka <...>  gali <...> kompensuoti tam tikras išlaidas (važiavimo į darbą ir atgal nuosava, išsinuomota ar pagal panaudos sutartį perduota transporto priemone, gyvenamojo ploto nuomos ir kitas) mokytojams ir kitiems ugdymo procese dalyvaujantiems specialistams.“ LR transporto lengvatų įstatymo 6 straipsnio 2 dalyje papildomai nustatyta, jog ,,savivaldybių tarybos savo nustatyta tvarka gali kompensuoti važiavimo išlaidas ir kitais atvejais.“
Šių paminėtų teisės normų sistema leidžia savivaldybės tarybai savarankiškai nustatyti savivaldybės biudžetinių ir viešųjų (švietimo, kultūros, sveikatos priežiūros, socialinių paslaugų) įstaigų darbuotojų (vadovų, specialistų ir pan.) važiavimo (kelionės) į darbą ir atgal išlaidų kompensavimo dydį bei tvarką. Sprendimo projekte siūlomas važiavimo išlaidų kompensavimo dydis – 0,08 Eur/km – pasirinktas atsižvelgiant į Prienų rajono savivaldybės tarybos 2014 m. spalio 30 d. sprendimu Nr. T3-200 ,,Dėl keleivių vežimo vietinio susisiekimo maršrutais tarifo nustatymo“ nustatytą tarifą. 
Važiavimo (kelionės) išlaidas biudžetinių ir viešųjų įstaigų atitinkamiems darbuotojams pagal panašią tvarką kompensuoja Alytaus, Druskininkų, Elektrėnų, Kupiškio, Lazdijų, Panevėžio, Radviliškio, Raseinių, Šiaulių, Tauragės, Trakų, Varėnos, Vilkaviškio ir kt. rajonų savivaldybės. 
[bookmark: _GoBack]Preliminariais skaičiavimais, savivaldybės biudžete važiavimo išlaidų kompensavimui metams reikėtų numatyti iki 240 tūkst. Eur (125 tūkst. eurų švietimo įstaigoms, 62 tūkst. Eur sveikatos priežiūros įstaigoms, 15 tūkst. Eur  kultūros įstaigoms, 38 tūkst. Eur socialinių paslaugų įstaigoms). 

